Diari Oficial de la Generalitat Valenciana


Sumari del DOGV 3210, del 25-03-1998 (1998/900487)

ACORD de 17 de desembre de 1997, de la Comissió Territorial d'Urbanisme de València, relatiu a la modificació de les Normes Subsidiàries de Planejament d'Agullent sobre l'adaptació del planejament a l'autovia central.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1997/12/17/(7)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900487


Data del document
:   17-12-1997

Organisme emissor


Tipus de document
:   Acord

Descriptors 

:   * Agullent
    * pla d'urbanisme

ACORD de 17 de desembre de 1997, de la Comissió Territorial d'Urbanisme de València, relatiu a la modificació de les Normes Subsidiàries de Planejament d'Agullent sobre l'adaptació del planejament a l'autovia central. [1998/X1629]  
Vist l'expedient tramés per l'Ajuntament d'Agullent, relatiu a la modificació de les Normes Subsidiàries de Planejament sobre l'adaptació del planejament a l'autovia central, a l'efecte d'aprovació definitiva, s'emet l'informe següent.  
Fets  
Primer  
El projecte es va sotmetre a informació pública mitjançant acord del ple de l'Ajuntament en sessió de 2 de desembre de 1996. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment el 3 d'abril de 1997. L'expedient va entrar en la Comissió Territorial d'Urbanisme el 23 d'abril de 1997 i el 26 de juny de 1997 la Comissió Territorial va acordar suspendre la modificació fins l'esmena de determinades deficiències. El 3 d'octubre de 1997 es presenta la documentació d'esmena.  
Segon  
El document consta de memòria, plans d'informació i d'ordenació. S'han presentat tres exemplars degudament diligenciats. Així mateix, s'han aportat tres còpies de l'expedient administratiu.  
L'expedient es considera complet de conformitat amb allò que s'ha establit en l'article 27 de la Llei Reguladora de l'Activitat Urbanística (LRAU).  
Tercer  
Agullent té les Normes Subsidiàries de Planejament, aprovades definitivament per la Comissió Territorial d'Urbanisme el desembre de 1988.  
Quart  
No s'han emés informes sectorials. Tot i que se n'han requerit a les tres administracions competents en matèria de carreteres, Ministeri de Foment, COPUT i la Diputació Provincial. Així mateix, s'ha requerit un informe a la Conselleria de Medi Ambient, ja que l'actuació afecta les vies pecuàries.  
Cinquè  
L'objecte de la modificació és incorporar al planejament les solucions d'enllaç de l'autovia al seu pas pel terme municipal d'Agullent, bàsicament en tres punts:  
- La legalització del pont en execució.  
- La solució de l'enllaç aquest amb el traçat de les àrees industrials.  
- Solució del nou enllaç de la Conillera.  
Aquests punts es concreten en les modificacions següents:  
1. Hi ha un canvi en la solució d'accessos del IP3 i el IP4, que afecta:  
- El disseny del vial paral·lel a l'autovia (C-320).  
- Es desclassifica sòl urbà, que passa a sòl no urbanitzable de protecció viària, en la part que queda afectada per l'autovia i el vial referit.  
- Es defineixen com a sòl urbà d'espais lliures vinculats a ús industrial, sense atribució d'edificabilitat, encara que propis de les parcel·les a què apareixen adscrits.  
- Es manifesta que la calçada del vial referit serà a càrrec de la COPUT, mentre que la zona d'aparcament i les voreres seran a càrrec de la gestió del sòl.  
2. Es connecta el IP7 amb l'autovia a través de la prolongació del c/ en Projecte núm. 66:  
- S'amplia el dit carrer de 10 a 15 m.  
- S'hauria de delimitar la mencionada prolongació fins l'enllaç.  
- S'assenyala que és d'execució de la Diputació.  
3. Es defineix un nou enllaç, el de la Conillera, que implicarà un canvi de les alineacions de les illes pròximes.  
4. S'aprofita per a fer modificacions en el IP4.  
- Es modifica l'alineació de la part que confronta al nord (3).  
- Se suprimeix part d'un vial existent (2).  
Aquests dos punts es justifiquen en limitacions de propietat en l'existència d'abocaments que perjudicarien les obres d'urbanització que s'hi realitzaren. No sembla una justificació massa adequada, ja que hi ha diverses possibilitats per a corregir les dites circumstàncies, sense necessitat de modificar les alineacions. Modificacions que d'altra banda suposen un empitjorament de l'ordenació. No obstant això, es tracta d'un tema d'ordenació detallada que excedeix les competències pròpies de la comunitat autònoma.  
Sisè  
La Comissió Informativa de la Comissió Territorial d'Urbanisme de València, de 5 de desembre de 1997, va emetre un informe relatiu al projecte que ens ocupa, i així es compleix allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient s'ha tramitat de conformitat amb allò que s'ha establit en l'article 38 de la LRAU.  
Segon  
Les modificacions presentades suposen una sèrie d'alteracions que, pel que fa al còmput d'edificabilitats, es poden considerar compensades les unes amb les altres, per la qual cosa s'entén completat l'article 55.3 de la LRAU.  
Tercer  
En aquest expedient és determinant el contingut dels informes que emeten les distintes administracions amb competència en matèria de carreteres, en aquest supòsit el representant de l'Oficina del Pla de Carreteres de la COPUT en la Comissió Informativa de la Comissió Territorial d'Urbanisme es manifesta favorable a la modificació plantejada, si bé el document haurà d'incorporar dues matisacions: s'ha de tallar l'accés a Agullent des d'Albaida que se substitueix per un altre en la reforma de l'enllaç i s'ha de tallar l'accés actual cap a Agullent des de València, per la mateixa raó.  
Quart  
No s'aprecien inconvenients a l'aprovació de la modificació sol·licitada, sense perjudici de tenir en compte la matisació realitzada en l'apartat anterior.  
S'esmena la deficiència relativa a la conveniència de delimitar la prolongació del c/ en Projecte del IP7 en el seu enllaç amb l'autovia. Si no queda excessivament clar en els plans, s'aclareix en la part escrita del document.  
S'apreciava la presència de modificacions puntuals en el IP6 i en el IP8 que no apareixen recollides en el document com a tals modificacions. En la nova documentació se suprimeixen les modificacions operades en els sectors no afectats pel present document.  
Cinquè  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries -i de les seus modificacions- de municipis menors de 50.000 habitants, de conformitat amb allò que s'ha disposat en els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que antecedeix, la Comissió Territorial d'Urbanisme acorda aprovar definitivament la modificació de les Normes Subsidiàries de Planejament d'Agullent sobre adaptació del planejament a l'autovia central.  
L'Ajuntament d'Agullent haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia de la recepció de aquesta notificació.  
Tot això sense perjudici que es puga exercir qualsevol altre recurs que s'estime oportú.  
València, 17 de desembre de 1997.- El secretari de la Comissió Territorial: José Manuel Palau.


Còpia Permalink ELI